Hungaria-familien

Hungaria-familien er grupper av asteroider i asteroidebeltet som går i bane rundt solen mellom 1,78 og 2,00 AE. Asteroidene har vanligvis en lav eksentrisitet (mindre enn 0,18)  og en inklinasjon på 16–34 grader. Asteroidene har omløpsperioder på ca. 2,5 år, og en resonans på 9:2 med Jupiter og 3:2 med Mars. Gruppen er oppkalt etter det største medlemmet, 434 Hungaria, og er den innerste tette konsentrasjonen av asteroider beliggende noe innenfor «kjernen» av asteroidebeltet som ligger utenfor 4:1 Kirkwoodgapet.

Referanser 

E-type-asteroider
Artikler i astronomiprosjektet